ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر نے ملک میں گیارہویں زراعت مردم شماری کا افتتاح کیا
وزیراعظم کی توجہ چھوٹے کسانوں کو منظم کرکے کسانوں کی آمدنی بڑھانے اور انھیں بااختیار بنانے پر مرکوز ہے: جناب نریندر سنگھ تومر
پہلی بار اسمارٹ فونز اور ٹیبلٹس پر زرعی کمپیوٹیشن کے لیے ڈیٹا اکٹھا کیا جائے گا
نئی دہلی، 28 جولائی 2022 :
ملک میں آج گیارہویں زرعی مردم شماری  کا افتتاح زراعت اور کسانوں کی بہبود کے مرکزی وزیر جناب نریندر سنگھ تومر نے کیا۔ اس موقع پر خطاب کرتے ہوئے جناب تومر نے کہا کہ اس مردم شماری سے بھارت جیسے وسیع اور زرعی ملک میں بہت بڑے فوائد حاصل ہوں گے۔ جناب تومر نے کہا کہ وزیراعظم جناب نریندر مودی کی قیادت میں کسانوں کی آمدنی بڑھانے پر زور دیا جارہا ہے۔ اس کے علاوہ ان کے معیار زندگی کو اونچا اٹھانے، چھوٹے کسانوں کو بااختیار بنانے، انھیں منافع بخش فصلوں کی طرف راغب کرنے اور عالمی معیار کے مساوی پیداوار کے معیار کو یقینی بنانے کی ضرورت ہے۔
پروگرام کے دوران جناب تومر نے زرعی مردم شماری کے لیے مبارکباد پیش کی اور کہا کہ زراعت کا شعبہ وزیر اعظم مودی کے ٹھوس اقدامات کا ثمرہ ہے، ملک تیزی سے ڈیجیٹل زراعت کی طرف بڑھ رہا ہے۔ یہ وقت اس کمپیوٹیشن میں ٹیکنالوجی کا بھرپور استعمال کرنے کا ہے۔ انھوں نے کہا کہ زرعی مردم شماری کے بارے میں وسیع تر تناظر میں سوچا جانا چاہیے۔ زرعی کمپیوٹیشن فصلوں کی نقشہ سازی میں بھی حصہ ڈال سکتی ہے تاکہ ملک کو اس کے فوائد حاصل ہوں۔ جناب تومر نے مرکزی محکموں، ریاستی حکومتوں اور متعلقہ اداروں سے کہا کہ وہ اس مردم شماری کو پوری لگن کے ساتھ انجام دیں۔
اس موقع پر جناب تومر نے ریاستوں/مرکز کے زیر انتظام علاقوں کے استعمال کے لیے مردم شماری کے لیے کام کاج کے متعلق رہنما خطوط کی ہینڈ بک جاری کی اور ڈیٹا کلیکشن پورٹل/ایپ کا آغاز کیا۔ مرکزی وزرائے مملکت برائے زراعت و کسان بہبود، محترمہ شوبھا کرندلاجے اور جناب کیلاش چودھری، زرعی سکریٹری جناب منوج آہوجا، ایڈیشنل سکریٹری اور مالیاتی مشیر جناب سنجیو کمار اور ریاستوں/مرکز کے زیر انتظام علاقوں کے افسران اس پروگرام میں شریک تھے۔
زرعی کی مردم شماری ہر 5 سال بعد کی جاتی ہے جو کورونا وبا کی وجہ سے تاخیر کے بعد اب کی جارہی ہے۔ زرعی مردم شماری کا فیلڈ ورک اگست 2022 میں شروع ہوگا۔ زرعی مردم شماری نسبتا چھوٹی سطح پر مختلف زرعی پیرامیٹرز پر معلومات کا بنیادی ذریعہ ہے، جیسے آپریشنل ہولڈنگ کی تعداد اور رقبہ، ان کا سائز، طبقاتی لحاظ سے تقسیم، زمین کا استعمال، پٹے داری اور فصلوں کا نمونہ وغیرہ۔ یہ پہلا موقع ہے جب زرعی مردم شماری کے لیے ڈیٹا اکٹھا کرنے کا کام اسمارٹ فونز اور ٹیبلٹس پر کیا جائے گا تاکہ ڈیٹا بروقت دستیاب ہو۔ زیادہ تر ریاستوں نے اپنے اراضی کے ریکارڈ اور سروے کو ڈیجیٹلائز کیا ہے جس سے زرعی مردم شماری کے اعداد و شمار جمع کرنے میں مزید تیزی آئے گی۔ ڈیجیٹلائزڈ لینڈ ریکارڈ کے استعمال اور ڈیٹا اکٹھا کرنے کے لیے موبائل ایپس کے استعمال سے ملک میں آپریشنل ہولڈنگ کا ڈیٹا بیس تشکیل دیا جا سکے گا۔
تکنیکی اجلاس کے دوران زرعی مردم شماری کے نفاذ کے طریقہ کار اور ویب پورٹل اور موبائل ایپ کی نمایاں خصوصیات کا ڈیمو دکھایا گیا۔ پریزینٹیشن میں نمایاں نئی پہل میں لینڈ ٹائٹل ریکارڈ اور سروے رپورٹ جیسے ڈیجیٹل لینڈ ریکارڈ کا استعمال، سمارٹ فون/ٹیبلٹ کا استعمال کرتے ہوئے ایپ/سافٹ ویئر کے ذریعے ڈیٹا اکٹھا کرنا، پہلے مرحلے کے دوران غیر زمینی ریکارڈ والی ریاستوں کے تمام دیہاتوں کی مکمل شمارندگی نیز پیش رفت اور پروسیسنگ کی ریئل ٹائم نگرانی شامل ہیں۔
سماجی انصاف اور تفویض اختیارات کی وزارت
دماغی فالج کا عالمی دن 6/اکتوبر کو منایا جائے گا۔
دماغی فالج کا عالمی دن ہر سال پوری دنیا میں6اکتوبر کو منایا جاتا ہے، جو دماغی فالج اور افراد، خاندانوں اور طبقوں پر اس کے اثرات کے بارے میں روشنی ڈالتا ہے۔ یہ دن دماغی فالج کے بارے میں بیداری پیدا کرنے، اس حالت میں رہنے والوں کی مدد کرنے، اور زیادہ سے زیادہ شمولیت اور افہام و تفہیم کی وکالت کرنے کے لیے ایک پلیٹ فارم کے طور پر کام کرتا ہے۔ دماغی فالج سے متاثرہ بچوں اور بڑوں کو اکثر ایسے چیلنجز کا سامنا کرنا پڑتا ہے، جو معاشرے میں ان کی مکمل شرکت میں رکاوٹ بنتے ہیں۔ یہ دن دماغی فالج کے شکار افراد کے لیے بیداری، سمجھ بوجھ اور مدد کی ضرورت پر روشنی ڈالتا ہے۔ 2023 میں دماغی فالج کے عالمی دن کاموضوع’’ایک ساتھ مضبوط‘‘ہے۔ یہ موضوع دماغی فالج میں مبتلا کمیونٹی کے اندر اور اس سے باہر اتحاد، تعاون اور باہمی اشتراک کی اہمیت کو اجاگر کرتا ہے۔ یہ اس بات پر بھی زور دیتا ہے کہ جب افراد، خاندان، دیکھ بھال کرنے والے اورطبقے اکٹھے ہوتے ہیں، تو وہ مثبت تبدیلی اور شمولیت کے لیے ایک طاقتور قوت بن جاتے ہیں۔
سماجی انصاف اور بااختیار بنانے کی وزارت،حکومت ہند کے تحت معذور افراد کو بااختیار بنانے کا محکمہ ملک کے معذور افراد کے تمام ترقیاتی ایجنڈے کی دیکھ بھال کرنے والا نوڈل محکمہ ہے۔ عوام میں دماغی فالج کے بارے میں بیداری پیدا کرنے کے وژن کے ساتھ، محکمہ 6 اکتوبر 2023 کو دماغی فالج کا عالمی دن منا رہا ہے، اس سے وابستہ اداروں کے ذریعے ملک بھر میں مختلف تقریبات کا انعقاد کیا جا رہا ہے۔
کابینہ
قابل تجدید توانائی کے شعبے میں بھارت اور گنی کے درمیان مفاہمت نامے کو مرکزی کابینہ کی منظوری
نئی دلّی، 06 نومبر / وزیر اعظم جناب نریندر مودی کی سربراہی میں مرکزی کابینہ نے بھارت اور گنی کے درمیان قابل تجدید توانائی کے شعبے میں تعاون کے مفاہمت نامے کو اپنی منظوری دے دی ہے۔
مقاصد:۔
اس مفاہمت نامے کے مقاصد درج ذیل ہیں:۔
i ادارہ جاتی تعلقات کے تعاون کے لئے بنیاد قائم کرنا
ii قابل تجدید توانائی کے شعبے میں باہمی مفاد، مساوات اور فریقین کے درمیان باہمی تعاون پر مبنی تکنیکی تعاون کو فروغ دینا
iii شمسی توانائی، ہوا ئی توانائی، بایو انرجی اور فضلے سے توانائی، اسمال ہائیڈرو اسٹوریج اور صلاحیت سازی کے شعبوں میں تعاون۔
اس مفاہمت نامے سے دونوں ملکوں کے درمیان باہمی تعاون کو مضبوط اور مستحکم بنانے میں بھی مدد ملے گی۔
۔۔۔۔۔۔
U.4975
(
وزارت دفاع
آئی این ایس کیسری مڈغاسکر کی بندرگاہ اینٹسرانانا پہنچ گیا
نئی دہلی،29 مئی، 2020، مشن ساگر کے ایک حصے کے طو رپر بھارتی بحریہ کا جہاز کیسری 27 مئی 2020 کو مڈغاسکر کے بندرگاہ اینٹسرانانا پہنچ گیا۔ بھارت سرکار کووڈ-19 وبائی بیماری سے نمٹنے کی خاطر اس مشکل وقت میں بیرونی دوست ملکوں کو امداد فراہم کر رہی ہے اور اسی سلسلے میں آئی این ایس کیسری مڈغاسکر کے لوگوں کے لیے کووڈ سے نمٹنے کے لیے ضروری دوائیں لے کر گیا ہے۔
بھارت سرکار کی طرف سے مڈغاسکر کی حکومت کو دوائیں فراہم کرنے کی ایک سرکاری تقریب 29 مئی 2020 کو منعقد کی گئی۔ اس تقریب میں مڈغاسکر کے وزیر خارجہ عزت مآب تہندرازانے ریویلولیوا جیکوبا شامل ہوئے۔ بھارت کی نمائندگی مڈغاسکر میں متعین بھارت کے سفیر جناب ابھے کمار نے کی۔
مڈغاسکر کے لیے یہ امداد بھارت سرکار کی کووڈ-19 وبائی بیماری کے سلسلے میں دی جانے والی امداد کا ایک حصہ ہے۔کووڈ-19 وبائی بیماری اور اس سے متعلق پیدا شدہ دشواریوں سے نمٹنے کے سلسلے میں دونوں ملکوں کے درمیان بہترین تعلقات پر یہ مشن ساگر تعمیر کیا گیا ہے۔اس اقدام سے ہمارے وزیر اعظم کے علاقے میں سب کے ساتھ سکیورٹی اور ترقی کے وژن کی عکاسی ہوتی ہے۔اس کے علاوہ بھارت ساحلی ملکوں کے ساتھ تعلقات کو جو اہمیت دے رہا ہےاس کی بھی عکاسی ہوتی ہے۔یہ کارروائی امور خارجہ کی وزارتوں اور بھارت سرکار کی دیگر ایجنسیوں کے قریبی تعاون سے انجام دی جارہی ہے۔
صدر جمہوریہ کا سکریٹریٹ
صدر جمہوریۂ ہند کا اونم سے قبل کی شام شہریوں کو مبارکباد
صدرِ جمہوریۂ ہند، جناب رامناتھ کووند نے اونم سے قبل کی شام ملک کے تمام شہریوں کو مبارکباد بھیجی ہے۔
اپنے ایک پیغام میں، صدر جمہوریہ نے کہا، ’’اونم کے مقدس موقع پر، میں تمام شہریوں اور خاص کر بھارت اور ملک کے باہر رہے کیرالہ کے بھائیوں اور بہنوں کو اپنی جانب سے مبارکباد اور نیک خواہشات پیش کرتا ہوں۔
یہ تہوار، جو کہ کھیتوں میں نئی فصل کاٹنے کی یاد میں منایا جاتا ہے، کسانوں کی جی توڑ محنت اور دھرتی ماں کی مہربانیوں کو ظاہر کرتا ہے۔ یہ تہوار معاشرے میں رواداری، محبت اور بھائی چارہ کا پیغام بھی دیتا ہے۔
اس موقع پر آئیے ہم سبھی ملک کی ترقی اور خوشحالی کے لیے ایک ساتھ مل کر آگے کی جانب قدم بڑھائیں۔‘‘
صدر کا پیغام دیکھنے کے لیے یہاں کلک کریں
جدید اور قابل تجدید توانائی کی وزارت
گھریلو سطح پر تیار شدہ سولر پی وی سیلز کے سلسلے میں نئی اور قابل تجدید توانائی کی وزارت کی وضاحت
اس فیصلے سے گھریلو سطح پر سولر سیلز کی مینوفیکچرنگ کو فروغ حاصل ہونے کا امکان ہے
نئی دہلی،21؍اکتوبر:ایک بڑے فیصلے کے طورپر جس سے ہندوستان میں گھریلو سطح پر سولر سیلز کی مینوفیکچرنگ کو مزید فروغ حاصل ہونےکا امکان ہے،نئی اور قابل تجدید توانائی کی وزارت نے آج گھریلو سطح پر تیار شدہ سولر پی وی سیل کے سلسلے میں ایک وضاحتی بیان جاری کیاہے۔
یہاں یہ بات واضح رہے کہ نئی اور قابل تجدید توانائی کی وزارت کے متعد فلیگ شپ پروگرام مثلاً کُسم کے تحت گھریلو سطح پر تیار شدہ سولر پی وی سیلز کا استعمال کرنا لازمی ہے، تاہم یہ مشاہدہ کیا جارہا تھا کہ کچھ مینوفیکچرز سیمی –پروسیسڈ سولر پی وی سیلز درآمد کررہے ہیں اور اس کے ذریعے حتمی سولر پی وی سیلز تیار کررہے ہیں۔
نئی اور قابل تجدید توانائی کی وزارت نے وضاحت کی ہے کہ اگر منتشر سلیکون ویفر  درآمد کیا جاتا ہے اور اس کو خام مٹیریل کی حیثیت سے ہندوستا ن میں سولر پی وی سیلز کی مینوفیکچرنگ کے لئے استعمال کیا جاتا ہے، تو اس طرح کے سولر پی وی سیلز نئی اور قابل تجدید توانائی کی وزارت کی اسکیموں ؍پروگراموں کے مقاصد کے لئے گھریلو طورپر تیار شدہ سولر پی وی سیلز کی حیثیت سے قابل قبول نہیں ہوں گے۔سولر پی وی سیل کو گھریلو سطح پر تیار شدہ صرف اسی صورت میں تسلیم کیا جائے گا ، جب اس کو پوری طرح سے ہندوستان میں مینوفیکچر کیاجائے گا اور اس کےلئے غیر منتشر سلیکون ویفر کا استعمال کیا جائے ۔
امکان ہے کہ وزارت کے اس فیصلے سے ہندوستان میں سولر مینوفیکچرنگ کی ایک مضبوط بنیاد قائم کرنے میں مدد ملے گی۔
نئی اور قابل تجدید توانائی کی وزارت کے ذریعے جاری کیا گیا حکم نامہ اس سلسلے میں درج ذیل ہے:
- ‘‘یہ حکم نامہ نئی اور قابل تجدید توانائی کی وزارت کے ذریعے نافذ کئے جارہے اسکیموں ؍پروگراموں کے سلسلے میں ہے، جس کے تحت گھریلو سطح پر تیار شدہ سولر پی وی سیلز اورگھریلو سطح پر تیار شدہ سولر پی وی ماڈیولز کا استعمال لازمی ہے۔علاوہ ازیں یہ سولر انرجی کارپوریشن آف انڈیا لمٹیڈ کے ذریعے مینوفیکچرنگ سے مربوط پی پی اے پہل کے سلسلے میں بھی ہے۔
- ایک سولر پی وی سیل کو صرف اسی صورت میں گھریلو سطح پر تیار شدہ سمجھا جائے گا، جبکہ اس کی مینوفیکچرنگ ہندوستان میں غیر منتشر سلیکون ویفر کا استعمال کرکے کی گئی ہو اور وہ کسٹمز ٹیرف ہیڈ 3818 کے تحت قابل درج ہو اورغیر منتشر سلیکون ویفر کے ذریعے سولر پی وی سیلز کی مینو فیکچرنگ کے لئے درکار تمام پہل قدمیوں ؍پروسیسز کو ہندوستان میں انجام دیا گیا ہو۔
- اگر منتشر سلیکون ویفر  کو درآمد کیا جاتا ہے اور پھر اس کو ہندوسان میں سولر پی وی سیلز کی مینوفیکچرنگ کے لئے خام مٹیریل کی حیثیت سے استعمال کیا جاتا ہےتو اس طرح کے سولر پی وی سیلز نئ اور قابل تجدید توانائی کی وزارت کی اسکیموں ؍پروگراموں کے مقاصد کے لئے گھریلو سطح پر تیار شدہ سولر پی وی سیلز کی حیثیت سے کوالیفائی نہیں کریں گے، کیونکہ وزارت کی اسکیموں اور پروگراموں کی مقاصد کے لئے گھریلو طورپر تیار شدہ سولر پی وی سیلز کا استعمال لازمی ہے۔
- سولر پی وی سیلز کی مینو فیکچرنگ کے لئے ضروری ہے کہ ایس ای سی آئی کی مینوفیکچرنگ سے جڑے پی پی اے پہل کے تحت سہولت گاہ قائم کیا جائے اور اس کے تحت غیر منتشر ویفر کے ذریعےسولر پی وی سیلزکی مینوفیکچرنگ کی جانی چاہیے، جیسا کہ اوپر وضاحت کی گئی ہے۔
سماجی انصاف اور تفویض اختیارات کی وزارت
راشٹریہ وایوشری یوجنا  کا نفاذ
راشٹریہ وایوشری یوجنا  کے آغاز سے لے کر اب تک، اس کے تحت مختص اور جاری کردہ فنڈس کی تفصیلات ذیل میں دی گئی ہیں:

|
|
مختص کردہ فنڈس
|
|
جاری کیے گئے/ خرچ کیے گئے فنڈس
|
|
249.1009
|
|
249.1009
گذشتہ تین برسوں کے دوران اس اسکیم کے تحت ریاست وار مستفیدین کی تعداد ضمیمہ میں دی گئی ہے۔
یہ اسکیم واحد نفاذ کاری ایجنسی کے طور پر ’آرٹیفیشل لمبس مینوفیکچرنگ کارپوریشن‘ ،  کے توسط سے کیمپ موڈ میں نافذ کی جا رہی ہے۔ کافی بیداری پھیلانے کے بعد، اے ایل آئی ایم سی او ریاستی/ضلعی انتظامیہ کے ساتھ اشتراک قائم کرکے، جائزہ کیمپوں میں درکار معاون آلات تجویز کرنے اور ان کی ضرورتوں کا جائزہ لینے کے لیے ڈاکٹروں/تکنیکی ماہرین/ دیگر پیشہ واران پر مشتمل ایک ٹیم کے ذریعہ ہر ضلع میں مستفیدین کی شناخت کرتی ہے۔ بعد ازاں یہ آلات ڈسٹری بیوشن کیمپ میں شناخت شدہ مستفیدین کو تقسیم کیے جاتے ہیں۔اس کے بعد، اس وزارت کی جانب سے ان کیمپوں کے انعقاد کے سلسلے میں اے ایل آئی ایم سی او کے ساتھ شراکت داری کو توسیع دینے کی غرض سے متعلقہ ریاست/ مرکز کے زیر انتظام علاقے کی حکومتوں کے ساتھ باقاعدہ طور پر رابطہ قائم کیا جاتا ہے۔ آر وی وائی کی اسکیم کی تفصیلات وزارت کی ویب سائٹ پر بھی دستیاب ہیں۔
|
|
نمبر شمار
|
|
ریاستیں / مرکز کے زیر انتظام علاقے
|
|
2019-20
|
|
2020-21
|
|
2021-22
|
|
1
|
|
انڈمان اور نکوبار جزائر
|
|
0
|
|
0
|
|
0
|
|
2
|
|
آندھرا پردیش
|
|
1007
|
|
0
|
|
1001
|
|
3
|
|
اروناچل پردیش
|
|
943
|
|
299
|
|
569
|
|
4
|
|
آسام
|
|
316
|
|
1679
|
|
2323
|
|
5
|
|
بہار
|
|
496
|
|
837
|
|
1305
|
|
6
|
|
چنڈی گڑھ
|
|
0
|
|
0
|
|
0
|
|
7
|
|
چھتیس گڑھ
|
|
0
|
|
2073
|
|
1310
|
|
8
|
|
دادرا اور ناگر حویلی اور دمن اور دیو
|
|
0
|
|
76
|
|
265
|
|
9
|
|
قومی خطہ راجدھانی دہلی
|
|
0
|
|
0
|
|
0
|
|
10
|
|
گوا
|
|
0
|
|
0
|
|
0
|
|
11
|
|
گجرات
|
|
1961
|
|
0
|
|
0
|
|
12
|
|
ہریانہ
|
|
1609
|
|
158
|
|
907
|
|
13
|
|
ہماچل پردیش
|
|
0
|
|
236
|
|
0
|
|
14
|
|
جموں و کشمیر
|
|
247
|
|
114
|
|
8
|
|
15
|
|
جھارکھنڈ
|
|
0
|
|
346
|
|
0
|
|
16
|
|
کرناٹک
|
|
418
|
|
532
|
|
3273
|
|
17
|
|
کیرلا
|
|
1646
|
|
664
|
|
910
|
|
18
|
|
لداخ
|
|
0
|
|
0
|
|
0
|
|
19
|
|
لکشادیپ
|
|
0
|
|
0
|
|
0
|
|
20
|
|
مدھیہ پردیش
|
|
818
|
|
2022
|
|
1591
|
|
21
|
|
مہاراشٹر
|
|
0
|
|
3434
|
|
41282
|
|
22
|
|
منی پور
|
|
0
|
|
4170
|
|
387
|
|
23
|
|
میگھالیہ
|
|
2510
|
|
0
|
|
0
|
|
24
|
|
میزورم
|
|
0
|
|
0
|
|
364
|
|
25
|
|
ناگالینڈ
|
|
0
|
|
0
|
|
317
|
|
26
|
|
اڈیشا
|
|
1352
|
|
289
|
|
1920
|
|
27
|
|
پڈوچیری
|
|
0
|
|
0
|
|
0
|
|
28
|
|
پنجاب
|
|
0
|
|
1343
|
|
383
|
|
29
|
|
راجستھان
|
|
5298
|
|
71
|
|
1364
|
|
30
|
|
سکم
|
|
804
|
|
0
|
|
0
|
|
31
|
|
تمل ناڈو
|
|
780
|
|
0
|
|
0
|
|
32
|
|
تلنگانہ
|
|
588
|
|
0
|
|
1130
|
|
33
|
|
تری پورہ
|
|
1158
|
|
3226
|
|
1233
|
|
34
|
|
اتراکھنڈ
|
|
1404
|
|
1034
|
|
0
|
|
35
|
|
اترپردیش
|
|
21474
|
|
2429
|
|
8829
|
|
36
|
|
مغربی بنگال
|
|
0
|
|
101
|
|
0
|
|
میزان
|
|
44829
|
|
25133
|
|
70671
یہ اطلاع سماجی انصاف اور تفویض اختیارات کے وزیر مملکت کے ذریعہ آج لوک سبھا میں ایک تحریری جواب کے تحت فراہم کی گئی۔
وزارت دفاع
چیف آف ڈیفنس اسٹاف نے پہلی مرتبہ این سی سی کے یوم جمہوریہ کیمپ کا دورہ کیا
جنرل انل چوہان نے نوجوانوں کو بااختیار بنانے میں این سی سی کے کردار کی ستائش کی
چیف آف ڈیفنس اسٹاف جنرل انل چوہان، پی وی ایس ایم، یو وائی ایس ایم، اے وی ایس ایم ایس ایم، وی ایس ایم نے 17 جنوری 2023 کو نئی دہلی میں دہلی کینٹ کے مقام پر این سی سی کے2023 کےیوم جمہوریہ کیمپ کا دورہ کیا۔ یہ پہلی مرتبہ ہے کہ جب کسی سی ڈی ایس نے این سی سی کےیوم جمہوریہ کیمپ کا دورہ کیا ہے۔
فوج ، بحریہ اور فضائیہ کے تینوں شاخوں کے ایک دستے میں چیف آف ڈیفنس اسٹاف کی آمد پر انہیں شاندار’’گارڈ آف آنر‘‘ پیش کیا۔ اس کے بعد این سی سی کیڈٹس نے عمدہ بینڈ کا مظاہرہ کیا ۔ سی ڈی ایس نے این سی سی کیڈٹس کے ذریعہ تیار کردہ ’فلیگ ایریا‘ کا بھی دورہ کیا، جس میں سماجی بیداری کے مختلف موضوعات کو نمایاں کیا گیا تھا اورثقافتی پروگرام بھی پیش کئےگئے تھے۔ کیڈٹس نے انہیں اپنے اپنے متعلقہ اسٹیٹ ڈائریکٹوریٹ کے موضوعات کے بارے میں تفصیل سے آگاہ کیا۔
سی ڈی ایس نے حال ہی میں تزئین و آرائش شدہ ’ہال آف فیم‘ کا بھی دورہ کیا جو این سی سی کی قابل فخر ملکیت اور اثاثہ ہے۔اس میں این سی سی کی تینوں شاخوں کے سابق طلباء کی تصاویر، ماڈلز، حوصلہ افزا اور ترغیباتی دیگرجاذب نظر اشیا کے مجموعے کی نمائش کی گئی ہے۔
چیف آف ڈیفنس سٹاف نے دیگر معزز مہمانوں کے ساتھ بعد میں این سی سی آڈیٹوریم میں کیڈٹس کی طرف سے ایک شاندار ’ثقافتی پروگرام‘ کا مشاہدہ کیا۔
اس موقع پر خطاب کرتے ہوئے، چیف آف ڈیفنس اسٹاف نے اس بات پر زور دیا کہ این سی سی ،ایک معمولی آغاز سے 17 لاکھ کیڈٹس پر مشتمل ایک رضاکارتنظیم بن گئی ہے۔انہوں نے کہا کہ ’’اس ملک کے نوجوانوں میں نظم و ضبط، قیادت اور ہمدردی اور دوستانہ سلوک اور روابط کی خصوصیات پیدا کرنے میں اس کا مثالی تعاون ہے۔‘‘
سماجی بیداری پیدا کرنے سے متعلق سرگرمیوں میں ،این سی سی کے بے پناہ تعاون کو اجاگر کرتے ہوئے ،چیف آف ڈیفنس اسٹاف نے سمندر کے ساحلوں/ بیچوں کو صاف کرنے اور پلاسٹک/ دیگر کچرے کو ہٹانے اور انہیں پھر سے قابل استعمال بنانے اوربیچوں کی صفائی ستھرائی کی ضرورت کے بارے میں بیداری پھیلانے کے مقصد سے شروع کئے گئے ’پنیت ساگر ابھیان‘ کا ذکر کیا۔
جنرل چوہان نے کہا، ’’اس مہم نے عوام کے مابین زبردست دلچسپی پیدا کردی ہے اور اب تک تقریباً 13.5 لاکھ این سی سی کیڈٹس نے اس ابھیان میں حصہ لیا ہے اور تقریباً 208 ٹن پلاسٹک کا کچرا اکٹھا کیا ہے جس میں سے 167 ٹن کو پھر سے قابل استعمال بنانے کے لئے بھیجا گیا ہے‘‘۔
سی ڈی ایس نے قوم کے لیے بے لوث خدمات کے 75 ویں سال کے لیے این سی سی کی تعریف کی۔ انہوں نے مختلف کھیلوں کے مقابلوں میں این سی سی کیڈٹس کی غیر معمولی کارکردگی کی بھی ستائش کی۔
صحت اور خاندانی بہبود کی وزارت
پرائیویٹ اسپتالوں کے ذریعے نامناسب چارج وصول کرنے کے خلاف حکومت کے ذریعے کیے گئے اقدامات
نئی دہلی:03؍دسمبر، 2021۔صحت ایک ریاست کے دائرہ کار کے تحت آنے والا موضوع ہے اور یہ متعلقہ ریاست / مرکز کے زیر انتظام علاقے کی حکومت کی ذمہ داری ہے کہ وہ پرائیویٹ اسپتالوں کے خلاف ایسی شکایتوں پر کارروائی کرتے ہوئے نامناسب طرز عمل کو روکیں جس کے تحت پرائیویٹ اسپتال مریضوں سے ایک ہی کام کیلئے نقد رقم دینے والے مریضوں سے زیادہ پیسے وصول کریں جبکہ وہ اسی کام کیلئے ہیلتھ انشورنس اسکیم کے تحت کم پیسے وصول کرتے ہیں۔ یہی وجہ ہے کہ اگر کوئی ایسی شکایت موصول ہوتی ہے تو اسے مناسب کارروائی کیلئے ریاستی / مرکز کے زیر انتظام علاقے کی حکومت کو بھیج دیا جاتا ہے۔
حکومت ہند نے کلینیکل اسٹیبلشمنٹ  ایکٹ 2010  نافذ کیا ہے اور اسے کلینیکل اسٹیبلشمنٹ  رولس 2012 کے تحت نوٹیفائی کیا گیا جس میں 2018 اور 2020 میں ترمیم کی گئی اور اس کے تحت ملک میں کلینیکل اسٹیبلشمنٹ کے رجسٹریشن اور ریگولیشن کے لئے  کی شرائط دی گئی ہیں۔ ایکٹ کے مطابق ریاستوں / یو ٹی میں، جنہوں نے اس ایکٹ کو اپنایا ہے، مریضوں کے فائدے کیلئے فراہم کی جانے والی تمام سہولیات اور خدمات کی شرحوں کو انگریزی اور مقامی زبان میں آویزاں کیا جانا ضروری ہے۔ اس کے علاوہ قانون کے مطابق کلینیکل اسٹیبلشمنٹ کو تمام خدمات اور ضابطوں کیلئے وقتاً فوقتاً ریاستی حکومتوں اور مرکزی حکومت کے صلاح ومشورے سے مقرر کردہ شرحوں کے اندر اندر چارج وصول کرنے چاہئیں۔
اس کے لیے مرکزی حکومت نے طبی طریقوں اور خدمات کیلئے ایک معیاری فہرست اُن ریاستوں کو فراہم کی ہے جنہوں نے اس ایکٹ کو نافذ کررکھا ہے تاکہ ضروری کارروائی کی جاسکے۔ یہ قانون ہر ضلع میں رجسٹر کرنے والی اتھارٹی کو یہ اختیار دیتا ہے کہ وہ ایکٹ کی خلاف ورزی کے بارے میں چھان بین کرسکے اور اگر ضروری ہو تو اسپتال پر جرمانہ عائد کرنے کے ساتھ ساتھ اس کا رجسٹریشن بھی منسوخ کرسکتا ہے۔
اس کے علاوہ ایکٹ کے مطابق مرکزی / ریاستی حکومت وقتاً فوقتاً علاج سے متعلق معیاری رہنما خطوط  جاری کرتی ہے جو علاج کی لاگت کو معقول بنانے میں سہولت پیدا کرتے ہیں۔حکومت ہند کی صحت اور خاندانی بہبود کی وزارت کی جانب سے اب تک ایلوپیتھی میں کلینیکل اسپیشلٹی / سُپر اسپیشلٹی سے متعلق 227 امراض کیلئے ایس ٹی جی جاری کی گئی ہیں جبکہ آیوروید کیلئے 18 امراض کیلئے یہ ایس ٹی جی جاری کی گئی ہیں۔
سی ای ایکٹ کا نفاذ اور اس کی نگرانی کا اختیار متعلقہ ریاستی حکومت / یو ٹی انتظامیہ کے پاس ہوتا ہے۔ اب تک گیارہ ریاستوں اور مرکز کے زیر انتظام 6 علاقوں نے سی ای ایکٹ کو نافذ کررکھا ہے جبکہ 17 ریاستوں اور مرکز کے زیر انتظام ایک علاقے کے پاس اپنا قانون ہے۔
صحت اور خاندانی بہبود کی مرکزی وزیر مملکت محترمہ ڈاکٹر بھارتی پروین پوار نے یہ بات لوک سبھا میں ایک سوال کے تحریری جواب میں بتائی۔
-----------------------
ش ح۔و ا۔ ع ن
U NO: 13800
(Visitor Counter : 93
قبائیلی امور کی وزارت
تجارت، سرمایہ کاری اورتعاون پر،ہندوستان –میکسیکوباہمی اعلیٰ سطحی گروپ کی ،5 ویں میٹنگ
نئی دہلی ،13؍اکتوبر: تجارت، سرمایہ کاری اورتعاون  پرہندوستان –میکسیکوباہمی اعلیٰ سطحی گروپ کی 5ویں میٹنگ ، 9اکتوبر ، 2020کو ویڈیوکانفرنس کے ذریعہ منعقد ہوئی ۔ اس میٹنگ کی معاون صدارت حکومت ہند کے کامرس کے سکریٹری ، ڈاکٹرانوپ ودھوان اور حکومت میکسیکو میں بیرونی تجارت کی نائب وزیرمحترمہ لزماریہ دیلامورا نے کی ۔ اس میٹنگ میں دونوں ممالک کے بہت سی وزارتوں ، محکموں اور کاروباری چیمبروں نے شرکت کی ۔
فریقین نے حالیہ برسوں میں ہندوستان اورمیکسیکوکے درمیان باہمی تجارتی اور کمرشیل تعلقات میں حاصل پیش رفت کی ستائش کی ۔ فریقین نے بڑی تعداد میں باہمی جاری اورالتوامیں پڑے معاملات پرتبادلہ خیال کیا، جن میں دونوں ملکوں کے درمیان ، اوڈیو-ویژول کو -پروڈکشن ، سرمایہ کاری کا باہمی سمجھوتہ ، زرعی مصنوعات کے لئے منڈی رسائی ،سینیرٹی اور فیزیوسینیرٹی  کے تعاون کے طریقہ کاراور ٹریڈ کے لئے تکنیکی پابندیوں  کے اقدامات کے علاوہ ہندوستان اورمیکسیکوکے درمیان دانشوروں کے مالکانہ حقوق اور سیاحت کو فروغ دینے کے طورطریقے وضع کرنانیز عوام سے عوام کے درمیان رابطے کو فروغ دینا شامل ہے ۔
میٹنگ میں دونوں ملکوں کے درمیان کاروبارسے کاروبارسے متعلق مفاہمتی ناموں پر دستخط کئے گئے ۔ ان کا مقصد متعلقہ شعبوں میں تعاون کو مستحکم کرنا ہے ۔ ہندوستان کی الیکٹرانک اور کمپیوٹرسافٹ ویربرآمداتی ترقیاتی کونسل  اور میکسیکوکے چیمبربرائے الیکٹرانک ، ٹیلی مواصلات اور اطلاعاتی تکنالوجی  کے درمیان ایک مفاہمت نامے پر دستخط کئے گئے ۔ بھارتی چمبرآف کامرس اورصنعت کی فیڈریشن  اور میکسیکوکی بیرونی تجارت سرمایہ کاری اورٹکنالوجی کی کاروباری کونسل  کے درمیان ایک اورمفاہمت نامے پربھی دستخط کئے گئے، جس کا مقصد ہندوستان اورمیکسیکو کے درمیان کاروباری تعلقات کو فروغ دینے کی کاوشیں کرنا ہے۔
فریقین نے ہندوستان اورمیکسیکوکے درمیان ادویہ سازی ، طبی آلات ، صحت دیکھ بھال ، زرعی مصنوعات ، ماہی گیری ، ڈبہ بند خوراک اورہوابازی کی صنعت وغیرہ کے شعبے میں وسیع تر تعاون کے ذریعہ تمام امکانات کو حاصل کرکے باہمی تجارتی تعلقات کو توسیع دینے اورمتنوع بنانے بھی اتفاق رائے کیا۔ میٹنگ کے کامیاب اختتام پرایک مشترکہ بیان جاری کیاگیا۔
وزیراعظم کا دفتر
وزیر اعظم نے ملک کے کونے کونے تک جدید ترین ٹیکنا لوجی لے جانے سے متعلق اپنے عزم اور عہدبستگی کا اعادہ کیا
وزیر اعظم جناب نریندر مودی نے جدید ترین ٹیکنا لوجی کو ملک کے کونے کونے تک پہنچانے سے متعلق اپنے عزم اور عہد بستگی کا اعادہ کیا ہے اور کہا ہے کہ کئی اضلاع میں 3 لاکھ سے زیادہ 5 جی سائٹس کی کامیابی سے تنصیب ، ٹیکنا لوجی کے ہمارے سفر میں ایک تاریخی کامیابی اور حصولیابی کی علامت ہے۔
الیکٹرانکس اور اطلاعاتی ٹیکنا لوجی کے مرکزی وزیر جناب اشونی ویشنو کے ذریعے دنیا کے سب سے بڑے 5 جی ایکو نظام کے بارے میں ایک ٹوئیٹ کا جواب دیتے ہوئے ، وزیر اعظم نے کہا :
‘‘ بھارت نے ڈجیٹل کنکٹیویٹی میں تیزی سے پیش رفت کی ہے ۔ کئی اضلاع میں 3 لاکھ سے زیادہ 5 جی سائٹس کی کامیابی سے تنصیب ، ٹیکنا لوجی کے ہمارے سفر میں ایک تاریخی حصولیابی کی علامت ہے ۔ 5 جی کا تیز رفتاری سے آغاز کیا جانا ، ملک کے کونے کونے تک جدید ترین ٹیکنا لوجی لے جانے اور زندگیوں میں یکسر تبدیلی لانے اور ترقی پر اثر انداز ہونے سے متعلق ہمارے عزم کو نمایاں کرتا ہے ۔ ’’
یو پی ایس سی
ڈاکٹرمنوج سونی نے آج یونین پبلک سروس کمیشن کے چیئرمین کی حیثیت سے عہدے اوررازداری کا حلف لیا
ڈاکٹرمنوج سونی نے آج یونین پبلک سروس کمیشن- یو پی ایس سی کے چیئرمین کی حیثیت سے عہدے اور رازداری کا حلف لیا۔ انھیں کمیشن کی سینئرترین رکن محترمہ اسمتا ناگراج نے حلف دلایا۔
ڈاکٹر منوج سونی نے 28جون 2017کو ایک رکن کے طورپر کمیشن میں شمولیت اختیارکی تھی اوربعد میں 5اپریل 2022کو ہندوستان کے آئین کی دفعہ 316کے تحت یوپی ایس سی کے چیئرمین کے عہدے کے فرائض کی انجام دہی کے لئے ان کی تقرری کی گئی ۔
یوپی ایس سی میں شمولیت اختیارکرنے سے قبل ، ڈاکٹر سونی نے سردارپٹیل یونیورسٹی سے بین الاقوامی تعلقات میں خصوصی مطالعات کے ساتھ پولیٹکل سائنس کا مطالعہ کیا اور‘‘مابعد سردجنگ بین الاقوامی منظم تغیر اوربھارت –امریکہ تعلقات ’’ کے موضوع پرڈاکٹریٹ کی ڈگری حاصل کی ۔ انھوں نے وائس چانسلر کی حیثیت سے کل تین مدت کے لئے خدمات انجام دیں ۔ ان میں بڑودہ کی ایم ایس یونیورسٹی  اورگجرات کی ڈاکٹربابا صاحب امبیڈکراوپن یونیورسٹی میں دومدت کے لئے خدمات انجام دیں ۔ وہ آزاد ہندوستان میں اب تک کے سب سے کم عمروائس چانسلررہے ہیں ۔ ڈاکٹرسونی نے بہت سے ایوارڈ اورتوصیف نامے حاصل کئے ہیں اور بہت سی قابل قدراشاعتیں ان کے نام کے ساتھ جڑی ہوئی ہیں ۔
وزیراعظم کا دفتر
xوزیراعظم نے لالہ لاجپت رائے کو ان کے یوم پیدائش پر خراج عقیدت پیش کیا
وزیراعظم جناب نریندر مودی نے لالہ لاجپت رائے جی کو ان کے یوم پیدائش پر خراج عقیدت پیش کیا۔
ایک ٹویٹ میں وزیراعظم نے کہا " महान स्वतंत्रता सेनानी पंजाब केसरी लाला लाजपत राय को उनकी जन्म-जयंती पर कोटि-कोटि नमन "।
عظیم لالہ لاجپت رائے کو ان کے یوم پیدائش پر یاد کرتے ہوئے انہوں نے کہا کہ ہندوستان کی آزادی کی جدوجہد میں ان کا کردار ناقابل فراموش ہے اور نسل در نسل لوگوں کو متاثر کرتا رہے گا۔